Арцём Валер’евіч Белы

Арцём Белы (нар. , ) — беларускі футбаліст, брамнік клуба «Астравец».

 Клубная кар’ера 
Выхаванец салігорскага «Шахцёра», у 2013 годзе перабраўся ў мінскае «Дынама», дзе выступаў за дубль.

З пачатку 2016 года трэніраваўся з «Іслаччу», і ў красавіку падпісаў кантракт з клубам. У складзе «Іслачы» стаў выступаць за дубль. 26 ліпеня 2016 года дэбютаваў у асноўнай камандзе «ваўкоў», выйшаўшы на замену ў канцы матча Кубка Беларусі супраць калінкавіцкай «Вертыкалі» (6:1), а 10 верасня таго ж года дэбютаваў у Вышэйшай лізе, выйшаўшы на поле на 8-й хвіліне пасля выдалення Канстанціна Рудзянка ў матчы супраць «Мінска» (0:4).

У сезонах 2017—2018 гуляў за дубль «Іслачы», за асноўную каманду не выхадзіў на поле. У снежні 2018 года па заканчэнні кантракта пакінуў «Іслач».

У пачатку 2019 года далучыўся да дзяржынскага «Арсенала», дзе стаў асноўным брамнікам і дапамог камандзе перамагчы ў Другой лізе. У лютым 2020 года пакінуў «Арсенал».

У красавіку 2020 года трапіў у заяўку на сезон казахстанскага клуба «Байканур». У пачатку 2021 года вярнуўся ў Беларусь, далучыўшыся да наваполацкага «Нафтана», аднак быў рэзервовым брамнікам і не з’яўляўся на полі ў Першай лізе.

У пачатку 2022 года пачаў трэніравацца з «Лідай» і ў сакавіку афіцыйна стаў іграком клуба. Замацаваўся ў якасці асноўнага брамніка каманды. У лютым 2023 года падоўжыў кантракт з клубам.

У студзені 2024 года перайшоў у «Астравец».

 Міжнародная кар’ера 
У 2013 годзе гуляў за юнацкую зборную Беларусі ў кваліфікацыі чэмпіянату Еўропы.

11 лістапада 2016 года дэбютаваў у моладзевай зборнай Беларусі, выйшаўшы на замену ў канцы таварыскага матча супраць Украіны.

 Дасягненні 
  Пераможца Другой лігі чэмпіянату Беларусі: 2019

 Статыстыка выступленняў 
СезонДывізіёнКлубКраінаМатчыГалы 2014  дубль  Дынама    9  −7 2015  дубль  Дынама    6  −6 2016  Д1  Іслач    1  −4 2017  дубль  Іслач    25  −54 2018  дубль  Іслач    26  −32 2019  Д3  Арсенал    26  −14 2020  Д2  Байканур    4  −12 2021  Д2  Нафтан    0  0 2022  Д2  Ліда    23  −42 2023  Д2  Ліда    28  −44

 Крыніцы 

Катэгорыя:Футбалісты Беларусі
Катэгорыя:Футбольныя варатары
Катэгорыя:Ігракі ФК Дынама Мінск
Катэгорыя:Ігракі ФК Іслач
Катэгорыя:Ігракі ФК Арсенал Дзяржынск
Катэгорыя:Ігракі ФК Байканур
Катэгорыя:Ігракі ФК Нафтан
Катэгорыя:Ігракі ФК Ліда
Катэгорыя:Ігракі ФК Астравец